**Annar fjarfundur Fjár- og hjarðhundadeildar haldinn þann 18.03.20 kl. 20**

 **í gegnum facebook messenger.**

Mættar eru: Svava Björk Ásgeirsdóttir, Jónína Guðmundsdóttir, Jóhanna Eivinsdóttir, Birna Sólveig Kristjónsdóttir og Elín Lára Sigurðardóttir.

Áætlað var að hittast á fundi á skristofu HRFÍ þann 10. Mars en var frestað og þess í stað ákveðið að hittast á fundi í gegnum facebook messenger.

1. Covid 19 heimsfaraldur er nú í gangi og óvíst um allt starf okkar þar til aðstæður eru í lagi í samfélaginu. Samkomubann er í gangi og HRFÍ mælist til þess að öllum fundum og viðburðum verði frestað í bili. Umræður um þessa alvarlegu stöðu í samfélaginu.
2. **Tekið af** [**www.covid.is**](http://www.covid.is)

**Geta húsdýr eða gæludýr smitast af Covid-19 og geta þau orðið veik?**

Ekki er vitað til þess að húsdýr eða gæludýr veikist af Covid-19 en Matvælastofnun fylgist með þekkingarþróun á þessu sviði.

**Ætti fólk sýkt af Covid-19 að forðast snertingu við dýr?**

Það hefur ekki verið staðfest að menn geti smitað dýr. Þetta er nýr sjúkdómur og því er hann og smitleiðir hans ekki fullrannsakaðar en nýjar upplýsingar berast stöðugt. Það er engin ástæða fyrir þig að vera ekki með gæludýrinu þínu, þau geta veitt mikilvægan andlegan stuðning við erfiðar aðstæður. Að þvo hendur eftir snertingu við dýr er góð venja og almennt ætti að forðast að hundar sleiki fólk í andlitið. Ef þú ert í sóttkví geturðu farið út með hundinn þinn að því gefnu að leiðbeiningum varðandi sóttkví í heimahúsi sé fylgt.

1. Eina í stöðunni núna er að bíða átekta og sjá hvernig málin þróast hér á landi. Við fylgjumst vel með fyrirmælum frá HRFÍ.
2. Fundi slitið.